

# Retningslinjer for innkjøp til klubb og lag, og medlemmers anledning til å handle på kreditt på vegne av Remyra IL

## Overordnet retningslinje;

### Kun godkjente roller (personer) kan handle på kreditt på vegne av Remyra IL.

### Kasserer skal alltid varsles ved kredittkjøp på vegne av Remyra IL

I det følgende gis retningslinjer for hvordan og hvem som har lov til å gjøre innkjøp og handle på kreditt på vegne av Remyra IL og dens avdelinger.

Klubben har samarbeidsavtaler og/eller sponsoravtaler med firma/butikker på Stjørdal og disse er preferert part ved innkjøp til lag/klubb.

## Lagsutstyr:

G-Sport Stjørdal er hovedsamarbeidspartner på utstyr og skal benyttes ved innkjøp til lag.

* Scantrade AS (Umbro) er samarbeidspartner på klubbkolleksjon mm. og skal prioriteres ved innkjøp til lag – G-Sport Stjørdal er forhandler for Scantrade på Stjørdal.

### Følgende roller kan handle på kreditt på vegne av Remyra IL

* Hovedstyret i Remyra IL
* Styret i fotballavdelingen
* Styret i håndballavdelingen

Styret i hhv fotball og håndball kan gi fullmakt til å handle på avdelingsstyrets vegne til følgende roller:

* Lagleder på respektive lag
* Materialforvalter på respektive lag.

Styret i håndball/fotball er ansvarlig for at oversikt over personer med fullmakt er tilgjengelig for Remyra’s hovedsamarbeidspartnere innen utstyr og mat/drikke: G-Sport Stjørdal og Rema 1000.

#### Rutiner ved Innkjøp

Alle innkjøp foretatt på kreditt til Remyra IL skal sendes til følgende adresse:

Remyra IL

Postboks 1012

7508 Stjørdal

Alle kjøp skal merkes med bestillers navn samt lag/arrangement.

Ett innkjøp som foretas av personer med fullmakt, **skal** ved innkjøp fra firmaer hvor Remyra har samarbeidsavtale med konkurrent (f.eks. innen utstyr, mat/drikke) varsle i forkant av kjøpet til materialforvalter/leder av avdelingen laget tilhører.

### Kjøp uten fullmakt

Innkjøp som blir foretatt uten fullmakt, f.eks. av personer uten fullmakt, uten avklaring med materialforvalter/leder for avd. vil bli viderefakturert det lag som har foretatt innkjøp.